બેડમિન્ટનમાં પીવી સિંધુએ રચ્યો ઈતિહાસ, સ્ટાર્સે કહ્યું-'ગર્વ છે' | Bollywood Stars Congratulate Pv Sindhu For Historic Win - Bollywood News | I Am Gujarat
Gujarati News Bollywood બેડમિન્ટનમાં પીવી સિંધુએ રચ્યો ઈતિહાસ, સ્ટાર્સે કહ્યું-'ગર્વ છે'
બેડમિન્ટનમાં પીવી સિંધુએ રચ્યો ઈતિહાસ, સ્ટાર્સે કહ્યું-'ગર્વ છે'
Updated: Aug 25, 2019 22:02 pm IST
ભારતની સ્ટાર શટલર પીવી સિંધુએ ઈતિહાસ રચ્યો છે. બીડબલ્યૂએફ વર્લ્ડ ચેમ્પિયનશિપ જીતીને તે નવી વર્લ્ડ ચેમ્પિયન બની છે. આ ટૂર્નામેન્ટનો ખિતાબ જીતનારી પહેલી ભારતીય મહિલા ખેલાડી બની છે. તેની આ ભવ્ય જીત પર આખો દેશ તેને શુભેચ્છા પાઠવી રહ્યો છે. જીત પછી પીવી સિંધુને વડાપ્રધાને ટ્વીટર પર પણ શુભેચ્છા પાઠવી હતી. ફિલ્મ સ્ટાર્સને પણ આ નવી ચેમ્પિયન પર ગર્વ છે. ફિલ્મ સ્ટાર્સ તેને ટ્વીટર પર પણ શુભેચ્છાઓ પાઠવી રહ્યાં છે.
SRKએ પાઠવી શુભેચ્છા
રવિવારે તેણે વર્લ્ડ ચેમ્પિયનશિપની મહિલા એકલ ફાઈનલમાં જાપાનની નોઝોમી ઓકુહારાને હરાવીને ઈતિહાસ રચ્યો હતો. તેણે પોતાની જીત માને બર્થડે ગિફ્ટ તરીકે સમર્પિત કરી હતી. આ જીત પછી બોલિવૂડના બાદશાહ શાહરુખ ખાને ટ્વીટર પર તેને શુભેચ્છા પાઠવી હતી. શાહરુખે લખ્યું કે,'વર્લ્ડ ચેમ્પિયનશિપ જીતવા માટે શુભેચ્છાઓ પીવી સિંધુ. પોતાની અસાધારણ પ્રતિભાથી તમે દેશનું ગૌરવ વધાર્યું છે. ઈતિહાસ રચતા રહો.'
કપિલ શર્માએ આપી શુભેચ્છાઓ
કપિલ શર્માએ પીવી સિંધુની તસવીર શૅર કરતા તેના માટે ટ્વીટ કર્યું કે સમગ્ર દેશ માટે આ ગૌરવભરી ક્ષણ છે. તમને શુભેચ્છાઓ.
તાપસી પન્નુએ દર્શાવી ખુશી
તાપસી પન્નુએ પણ પીવી સિંધુની ઐતિહાસિક જીત પર ખુશી દર્શાવી હતી.
કરણ જોહરે પાઠવી શુભેચ્છાઓ
ફિલ્મમેકર કરણ જોહરે પોતાની ખુશી દર્શાવતા ટ્વિટ કરી કે ઈતિહાસ રચવા માટે પીવી સિંધુને શુભેચ્છા પાઠવી હતી.